Election Results 2019: PM Narendra Modi Creates Record After Jawahar Lal Nehru and Indira Gandhi by wining Lok sabha Election 2019 with full majority - Election Results 2019: पीएम मोदी ने पूर्ण बहुमत के साथ दोबारा वापसी कर नेहरू और इंदिरा के बाद ये रिकॉर्ड किया अपने नाम
होमचुनावलोकसभा चुनाव 2019Election Results 2019: पीएम मोदी ने पूर्ण बहुमत के साथ दोबारा वापसी कर नेहरू और इंदिरा के बाद ये रिकॉर्ड किया अपने नाम
Loksabha Election Results: 2014 में हुए आम चुनाव में भाजपा ने लोकसभा की कुल 543 सीटों में से 282 सीटों पर जीत हासिल की थी.
ख़बर न्यूज़ डेस्क, Updated: 23 मई, 2019 8:32 PM
JK Lok Sabha Election Results 2019: प्रचंड बहुमत के साथ बीजेपी ने 17 वीं लोकसभा के लिए जीत दर्ज की है.
लोकसभा चुनाव 2019 (Lok Sabha Election 2019) में ऐतिहासिक जीत दर्ज कर प्रधानमंत्री नरेन्द्र मोदी (PM Narendra Modi) ने देश के लोकतांत्रिक इतिहास में एक नया अध्याय जोड़ दिया है. वे पंडित जवाहर लाल नेहरू (Jawahar Lal Nehru) और इंदिरा गांधी (Indira Gandhi) के बाद पूर्ण बहुमत के साथ लगातार दूसरी बार सत्ता के शिखर पर पहुंचने वाले तीसरे प्रधानमंत्री बन गए हैं. गुरूवार को देशभर में लोकसभा चुनाव के लिए मतगणना अभी जारी है और अभी तक मिले रूझान से इतना तो तय है कि मोदी की अगुआई में बीजेपी (BJP) 17वीं लोकसभा में पूर्ण बहुमत के लिए जरूरी 272 के आंकड़े तक आसानी से पहुंच जाएगी. 2014 में हुए आम चुनाव में भाजपा ने लोकसभा की कुल 543 सीटों में से 282 सीटों पर जीत हासिल की थी.
देश में आजादी के बाद 1951- 52 में हुए पहले लोकसभा चुनाव में प्रधानमंत्री जवाहर लाल नेहरू ने करीब तीन चौथाई सीटें जीती थीं. इसके बाद 1957 और 1962 में हुए आम चुनाव में भी उन्होंने पूर्ण बहुमत के साथ जीत दर्ज की थी. चूंकि देश में आजादी के बाद 1951 में पहली बार आम चुनाव हुए थे तो इस प्रक्रिया को पूरा करने में करीब पांच महीने का समय लगा था. हालांकि ये वो दौर था जब कांग्रेस की अजेय छवि थी और भारतीय जनसंघ, किसान मजदूर प्रजा पार्टी और अनुसूचित जाति महासंघ और सोशलिस्ट पार्टी जैसे दलों ने आकार लेना शुरू कर दिया था.
1969 में इंदिरा ने पार्टी के कुछ वरिष्ठ नेताओं को बाहर का रास्ता दिखा दिया जिसे कांग्रेस (ओ) के नाम से जाना गया जिसकी कमान मोरारजी देसाई संभाल रहे थे . इसी दौर में इंदिरा गांधी ने ‘गरीबी हटाओ' का नारा दिया जिसने भारतीय मतदाताओं के एक बड़े हिस्से पर असर किया. इसी का नतीजा रहा कि इंदिरा गांधी 1971 के आम चुनाव में 352 सीटें जीत गईं.
अब 2010 और 2014 के दौर की बात करें जब यूपीए सरकार विभिन्न मामलों में भ्रष्टाचार के आरोपों से जूझ रही थी . इसी दौरान बीजेपी ने गुजरात के तत्कालीन मुख्यमंत्री नरेन्द्र मोदी को 2014 के आम चुनाव में अपना प्रधानमंत्री पद का उम्मीदवार नामित कर दिया. देशभर में विकास के वादे के साथ नरेन्द्र मोदी 2014 में 282 सीटों पर जीत के साथ अपना पहला आम चुनाव पूर्ण बहुमत के साथ जीतने में सफल रहे. (इनपुट-भाषा)
PM Narendra ModiBJPLok Sabha Election 2019 ResultsLokSabhaPolls2019